Document ID: 31998R1613

KOMISSION ASETUS (EY) N:o 1613/98,
annettu 24 päivänä heinäkuuta 1998,
Ruotsissa myönnettyjen maatalouden rahapoliittisten hyvitysten tarkistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden muuntokurssien huomattavaan alenemiseen liittyvistä hyvityksistä ennen 1 päivää heinäkuuta 1996 18 päivänä joulukuuta 1995 annetun neuvoston asetuksen (EY) N:o 2990/95 (1), sellaisena kuin se on viimeksi muutettuna asetuksella (EY) N:o 1451/96 (2), ja erityisesti sen 2 artiklan 4 kohdan,
sekä katsoo, että
asetuksessa (EY) N:o 2990/95 vahvistetaan periaate maatalouden rahapoliittisesta hyvityksestä, jonka ensimmäisen erän enimmäismäärä määritetään kyseisten maatalouden muuntokurssien huomattavan alenemisen perusteella; hyvityksen toisen ja kolmannen erän määrää on vähennettävä vähintään kolmanneksella ensimmäisen erän yhteydessä myönnetystä määrästä; Ruotsin kruunun huomattava aleneminen 7 päivänä heinäkuuta 1996 oli 3,280 prosenttia,
tiettyjen maatalouden muuntokurssien alenemiseen liittyviä hyvityksiä koskevista yksityiskohtaisista säännöistä 18 päivänä joulukuuta 1995 annetun komission asetuksen (EY) N:o 2921/95 (3), sellaisena kuin se on viimeksi muutettuna asetuksella (EY) N:o 1481/96 (4), 6 artiklan 2 kohdassa säädetään hyvityksen toisen ja kolmannen erän enimmäismäärien tarkistamisesta, jos maatalouden muuntokurssien nousu vaikuttaa tuloihin ennen näiden erien alkua; asetuksen (EY) N:o 2990/95 2 artiklan 1 kohdan mukaan erät määritetään 12 kuukauden jaksoille kyseistä huomattavaa alenemista seuraavasta kuukaudesta alkaen,
kyseiset maatalouden muuntokurssit ovat nousseet useita kertoja niiden huomattavien alenemisten ja Ruotsin kolmannen erän alun välisenä aikana,
asetuksessa (EY) N:o 2990/95 tarkoitetut maatalouden rahapoliittiset hyvitykset on laskettu kiinteämääräisinä; tämänhetkisten maatalouden muuntokurssien tason vuoksi olisi peruutettava Ruotsin kolmas erä; näitä hyvitysten tarkistuksia on sovellettava kyseisen erän alusta alkaen, ja
tässä asetuksessa säädetyt toimenpiteet ovat kyseisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Peruutetaan maatalouden muuntokurssin 7 päivänä heinäkuuta 1996 tapahtuneen huomattavan alenemisen vuoksi Ruotsille asetuksessa (EY) N:o 2990/95 säädetyn hyvityksen kolmas erä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 1998.

Labels: 18
6